ΓΡΑΠΤΗ ΕΡΩΤΗΣΗ E-3637/01

υποβολή: Fernando Fernndez Martn (PPE-DE) προς την Επιτροπή

(9 Ιανουαρίου 2002)

Θέμα: Λαθρεμπόριο διαμαντιών

Γνωστοποιούνται συχνά πληροφορίες, όχι πάντοτε διασταυρωμένες, σχετικά με την παράνομη εξαγωγή και εμπορία διαμαντιών από χώρες της Αφρικής, μεταξύ των οποίων οι συχνότερα αναφερόμενες είναι η Λαϊκή Δημοκρατία του Κογκο (Κινσάσα), η Αγκόλα και η Σιέρρα Λεόνε, τα οποία στη συνέχεια πωλούνται στη μαύρη αγορά ορισμένων ευρωπαϊκών κέντρων. Κατά τη γνώμη των αρχών μερικών από τις χώρες αυτές, καθώς και ορισμένων μελών των εκεί ευρωπαϊκών διπλωματικών εκπροσωπήσεων με τα οποία είχα επανειλημμένα την ευκαιρία να συζητήσω προσωπικά, τα κέρδη από την πώληση των διαμαντιών στη μαύρη αγορά χρησιμοποιούνται, μερικές φορές, για τη χρηματοδότηση πολεμικών και ανταρτικών δραστηριοτήτων σε ορισμένες από αυτές τις χώρες.

Τί γνωρίζει η Επιτροπή για τα ανωτέρω — πραγματικά ή μη — γεγονότα· Ποιές πρωτοβουλίες γνωρίζει η Επιτροπή ότι έχουν αναληφθεί σε ευρωπαϊκό και κοινοτικό επίπεδο για την αντιμετώπιση των πρακτικών αυτών·

Απάντηση του κ. Patten εξ ονόματος της Επιτροπής

(25 Φεβρουαρίου 2002)

Τα τελευταία χρόνιαπάρχουν όλο και περισσότερα αποδεικτικά στοιχεία ότι ορισμένες από τις πλέον μακροχρόνιες και άγριες συγκρούσεις στην Αφρική τροφοδοτούνται από το εμπόριο ακατέργαστων διαμαντιών. Στις συγκρούσεις αυτές τα επαναστατικά κινήματα, τα οποία μάχονται κατά των νόμιμων κυβερνήσεων, χρηματοδοτούνται εν μέρει από την πώληση ακατέργαστων διαμαντιών τα οποία εξάγονται σε περιοχές ελεγχόμενες από τις ομάδες αυτές.

Το Συμβούλιο Ασφαλείας των Ηνωμένων Εθνών ενέκρινε κυρώσεις κατά των επαναστατικών κινημάτων στη Σιέρα Λεόνε και την Αγκόλα καθώς και κατά της λιβεριανής κυβέρνησης για τηνποστήριξη που η τελευταία παρέχει σ' αυτά. Οι κυρώσεις περιλαμβάνουν την απαγόρευση της εισαγωγής ακατέργαστων διαμαντιών από τη Λιβερία, την Αγκόλα και τη Σιέρα Λεόνε, εφόσον αυτά δεν συνοδεύονται από πιστοποιητικό καταγωγής το οποίο εκδίδεται από τις αντίστοιχες νόμιμες κυβερνήσεις.

Οι κυρώσεις δεν μπόρεσαν να σταματήσουν τη ροή των διαμαντιών αυτών προς το νόμιμο εμπόριο ούτε να θέσουν τέρμα στις συγκρούσεις.

Με σκοπό τη συμπλήρωση του καθεστώτος κυρώσεων, συζητήθηκε στο πλαίσιο της ονομαζόμενης διαδικασίας του Kimberley ένα καθεστώς ελέγχων για δύο περίπου χρόνια. Η Γενική Συνέλευση των Ηνωμένων Εθνών ζήτησε από τους συμμετέχοντες στη διαδικασία του Kimberley ναποβάλουν προτάσεις για ένα απλό και εφαρμόσιμο σύστημα διεθνούς πιστοποίησης των ακατέργαστων διαμαντιών. Σκοπός της διαδικασίας είναι να βρεθούν τρόποι και μέσα για τη δημιουργία ενός συστήματος το οποίο θα προστατεύει το νόμιμο εμπόριο διαμαντιών έναντι της εισροής των επίμαχων διαμαντιών.

Η Επιτροπή συμμετέχει ενεργά στις διαπραγματεύσεις εξ ονόματος της Κοινότητας.

Στα τέλη του 2001 η διαδικασία του Kimberleyπέβαλε προς τη Γενική Συνέλευση των ΗΕ πρόταση για ένα σύστημα πιστοποίησης των ακατέργαστων διαμαντιών. Η συνέλευση αναμένεται να εξετάσει την πρόταση αυτή το Μάρτιο του 2002.

Το λαθρεμπόριο διαμαντιών αποτελεί σοβαρό έγκλημα, το οποίο μπορεί να αντιμετωπιστεί αποτελεσματικά μόνο με τη στενή συνεργασία σε διεθνές επίπεδο. Αν και η ΕΕ δεν έχει θεσπίσει ειδικά νομοθετικά μέτρα κατά των εγκλημάτων αυτού του είδους, σημαντικές πρόσφατες δράσεις και πρωτοβουλίες επικεντρώνονται στην καταπολέμηση οργανωμένων εγκληματικών και τρομοκρατικών δραστηριοτήτων εν γένει, συμπεριλαμβανομένης και της χρηματοδότησής τους.